Diari Oficial de la Generalitat Valenciana


Sumari del DOGV 9899, del 23-07-2024 (2024/7312)

RESOLUCIÓ de 15 de juliol de 2024, de la Direcció General d’Ordenació Educativa i Política Lingüística, per la qual es concedixen les assignacions econòmiques per a fer projectes d’intercanvis escolars d’alumnat de centres públics FIL (foment d’intercanvis lingüístics) 2024 i Rapsodes 2024 per a millorar la competència comunicativa i afavorir la cohesió lingüística, per al curs 2023-2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9899

Data del DOGV
:   23-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7312

CVE
:   GGQT-D-7002-1524

Data del document
:   15-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * centre d'ensenyament
    * assignació de recursos
    * intercanvi d'estudiants
    * programa d'ensenyament

Per mitjà de la Resolució de 24 de gener de 2024, del conseller d’Educació, Universitats i Ocupació, es va convocar la realització dels projectes d’intercanvis escolars d’alumnat de centres públics FIL (foment d’intercanvis lingüístics) 2024 i Rapsodes 2024 per a millorar la competència comunicativa i afavorir la cohesió lingüística per al curs 2023-2024 (DOGV 9778, 31.01.2024).

Vista la proposta de l’òrgan instructor, d’acord amb l’informe de la comissió tècnica avaluadora de les sol·licituds, com indica el resolc 8 de la Resolució de 24 de gener de 2024 que convoca la realització dels projectes, i fent ús de la delegació del conseller de Cultura, Educació, Universitats i Ocupació expressada en el resolc 14 de la mateixa resolució,

RESOLC

*Primer*

Concedir les assignacions econòmiques proposades als projectes dels centres de l’annex I, les quals s’abonaran amb caràcter de gasto extraordinari de funcionament, a càrrec de l’aplicació pressupostària H51314889.421C00.22850 del pressupost de la Generalitat de l’any 2024, per un import global màxim de 120.000 euros, distribuïdes en: modalitat FIL (45.765 €) i modalitat Rapsodes (74.235 €).

*Segon*

No concedir les assignacions econòmiques als projectes dels centres de l’annex II pel motiu que s’hi indica.

*Tercer*

Deixar constància que en el període d’al·legacions posterior a la publicació de la resolució provisional hi ha hagut deu projectes Rapsodes que han esmenat les seues al·legacions, per la qual cosa s’han reassignat les assignacions econòmiques de la resolució provisional. Estos projectes s’han incorporat a l’annex I de concesions econòmiques segons la puntuació obtinguda.

*Quart*

Tal com establix el resolc nové de la convocatòria, l’assignació econòmica concedida s’entregarà a partir de l’1 de juliol, per transferència bancària al centre docent per mitjà d’una orde de pagament en ferm, a proposta de la Conselleria de Cultura, Educació, Universitats i Ocupació, a càrrec del pressupost anual de l’exercici 2024.

En el resolc dècim de la convocatòria s’indica el tractament que han de donar els centres a esta sobre dotació per gastos extraordinaris de funcionament en la gestió econòmica ITACA.

*Cinqué*

D’acord amb el que indica el resolc dècim de la Resolució de 24 de gener de 2024, els centres als quals s’ha concedit l’assignació econòmica han de presentar, fins al 30 de juny de 2024, inclòs al tràmit OVICE, una memòria d’avaluació i impacte del projecte i una memòria econòmica on conste la relació detallada dels gastos produïts per l’intercanvi, que han de complir les condicions indicades en la Resolució de 24 de gener de 2024.

  

València, 15 de juliol de 2024

Ignacio Martínez Arrúe

Director general d'Ordenació Educativa i Política Lingüística

Esta disposició conté annexos. Consulteu-ne la versió en PDF.